CELEX: 32008R0175
Language: hu
Date: 2008-02-27 00:00:00
Title: A Bizottság 175/2008/EK rendelete ( 2008. február 27. ) a 327/98/EK rendelettel a 2008. februári alidőszakra megnyitott vámkontingensek keretében történő rizsbehozatalra vonatkozó engedélyek kibocsátásáról

28.2.2008   
            
            
               HU
            
            
               Az Európai Unió Hivatalos Lapja
            
            
               L 55/25
            
         
      A BIZOTTSÁG 175/2008/EK RENDELETE
   
   (2008. február 27.)
   a 327/98/EK rendelettel a 2008. februári alidőszakra megnyitott vámkontingensek keretében történő rizsbehozatalra vonatkozó engedélyek kibocsátásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (1),
   tekintettel a rizs és a törmelékrizs behozatalára vonatkozó egyes vámkontingensek megnyitásáról és kezeléséről szóló, 1998. február 10-i 327/98/EK bizottsági rendeletre (2) és különösen annak 5. cikke első bekezdésére,
   mivel:
   
               (1)
            
            
               A 327/98/EK bizottsági rendelettel a rizsre és a törmelékrizsre vonatkozóan behozatali vámkontingenseket nyitottak meg, és rendelkeztek kezelésük módjairól; e szerint a vámkontingenseket az említett rendelet IX. mellékletének megfelelően származási ország szerint felosztották és több alidőszakra bontották, valamint a 60/2008/EK bizottsági rendelet (3) alapján 2008 februárjára egy kiegészítő alidőszakot írtak elő az Amerikai Egyesült Államokból származó teljesen és félig hántolt rizsre vonatkozó behozatali vámkontingens keretében.
            
         
               (2)
            
            
               A 327/98/EK rendelet 1. cikke (1) bekezdésének a) pontjában meghatározott 09.4127 tételszámú kontingens esetében 2008-ban a második alidőszakot február hónap képezi.
            
         
               (3)
            
            
               A 327/98/EK rendelet 8. cikkének a) pontja szerinti közlések alapján megállapítható, hogy a 09.4127 tételszámú kontingens esetében az említett rendelet 4. cikkének (1) bekezdésével összhangban a 2008 februárjának első tíz munkanapján benyújtott kérelmek a rendelkezésre állónál kisebb mennyiségre vonatkoznak.
            
         
               (4)
            
            
               Ezért a 327/98/EK rendelet 5. cikkének első bekezdésével összhangban meg kell határozni a 09.4127 tételszámú kontingens vonatkozásában a következő kontingens-alidőszakra rendelkezésre álló teljes mennyiséget,
            
         ELFOGADTA EZT A RENDELETET:
   1. cikk
   A 327/98/EK rendeletben említett 09.4127 tételszámú kontingens keretében a következő alidőszakra rendelkezésre álló teljes mennyiséget e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. február 27-én.
      
         
            a Bizottság részéről
         
         Jean-Luc DEMARTY
         
         
            mezőgazdasági és vidékfejlesztési főigazgató
         
      
   
   
      (1)  HL L 270., 2003.10.21., 96. o. A legutóbb a 797/2006/EK rendelettel (HL L 144., 2006.5.31., 1. o.) módosított rendelet. Az 1785/2003/EK rendelet helyébe 2008. szeptember 1-jétől az 1234/2007/EK rendelet (HL L 299., 2007.11.16., 1. o.) lép.
   
      (2)  HL L 37., 1998.2.11., 5. o. A legutóbb az 1538/2007/EK rendelettel (HL L 337., 2007.12.21., 49. o.) módosított rendelet.
   
      (3)  HL L 22., 2008.1.25., 6. o.
   
      MELLÉKLET
      A 327/98/EK rendelet alkalmazásában a 2008. februári alidőszakra kiosztható mennyiségek és a következő alidőszakra rendelkezésre álló mennyiségek
      A 1006 30 KN-kód alá tartozó félig vagy teljesen hántolt rizsre vonatkozó, a 327/98/EK rendelet 1. cikke (1) bekezdésének a) pontjában előírt kontingens:
      
                  Származási hely
               
               
                  Tételszám
               
               
                  A 2008. februári alidőszakra megállapított elosztási együttható
               
               
                  A 2008. áprilisi alidőszakra rendelkezésre álló teljes mennyiség
                  (kilogrammban)
               
            
                  Amerikai Egyesült Államok
               
               
                  09.4127
               
               
                  — (1)
                  
               
               
                  12 365 684
               
            
         (1)  A kérelmek a rendelkezésre állónál kisebb vagy a rendelkezésre állóval megegyező mennyiségre vonatkoznak: ezért az összes kérelem elfogadható.